b'\n_START_ARTICLE_\nICE 3\n_START_PARAGRAPH_\nICE 3 oz. Intercity-Express 3 je dru\xc5\xbeina hitrih vlakov, ki jih uporablja nem\xc5\xa1ko \xc5\xbeelezni\xc5\xa1ko podjetje Deutsche Bahn - DB. V dru\xc5\xbeini so modeli 403, 406 in 407, ki so znani kot tudi kot ICE 3, ICE 3M in New ICE 3. Siemens je na podlagi ICE 3M/F razvil tudi Siemensa Velaro, ki ga uporabljajo v \xc5\xa0paniji, Rusiji, Zdru\xc5\xbeenem kraljestvu, Tur\xc4\x8diji in na Kitajskem.  Z vlaki ICE International operira tudi nizozemski Nederlandse Spoorwegen. Namen pri na\xc4\x8drtovanju ICE 3 (Class 403) je bil zgraditi hitrej\xc5\xa1i in la\xc5\xbeji vlak od predhodnikov. ICE uporalja konfiguracijo EMU (electrical multiple unit), kjer je 16 trakcijskih motorjev name\xc5\xa1\xc4\x8denih v podvozju vagonov po celotni dol\xc5\xbeini vlaka - tako ima vsak vagon svoj pogon. Pri francoskem TGV imata za razliko pogon samo lokomotivi._NEWLINE_Na testih je ICE 3 dosegel 368\xc2\xa0km/h, licenciran je do 330\xc2\xa0km/h, v normalni uporabi pa dosega hitrosti do 300\xc2\xa0km/h.'